wickkiey/tamil-wikipedia-markdown huggingface dataset:
# முக்தா பார்வே


**முக்தா பார்வே** (Mukta Barve pronounced [mʊkt̪a bərʋeː]) 17 மே 1979 இல் பிறந்த ஓர் இந்திய மராத்திய மொழி திரைப்பட, தொலைக்காட்சி மற்றும் நாடக நடிகை மற்றும் தயாரிப்பாளர் ஆவார்.இவர் ஏழு மகாராஷ்டிரா மாநில திரைப்பட விருதுகளைப் பெற்றார் மற்றும் சிறந்த நாடகங்கள் மற்றும் திரைப்படங்களில் நடித்ததற்காக சிறந்த நடிகைக்கான ஆறு விருதுகளைப் பெற்றார்.  

*1999 இல், ஜீ மராத்தியில் வெளியான கத்லே பிகட்லே* நிகழ்ச்சியின் மூலம் மராத்தி தொலைக்காட்சிக்கு அறிமுகமானார். மராத்தி நாடகமான *ஆம்ஹலா வெக்லே வயச்சே* (2001) என்ற மராத்தி நாடகத்தின் மூலம் மராத்தி திரையரங்கில் அறிமுகமானார். 2002 ஆம் ஆண்டில், அவர் *சக்வாவுடன்* மராத்தித் திரைப்படங்களில் அறிமுகமானார். அவரது நடிப்பு நேர்மறையான பாராட்டுக்களைப் பெற்றது. *தாங்* (2006), *மாட்டி மாய்* (2007), *சாவர்* ரீ (2007), *சாஸ் பஹு அவுர் சென்செக்ஸ்* (2008), *சும்பரான்* (2009) ஆகிய திரைப்படங்களில் நடித்ததற்காக பரவலாக பாராட்டப்பட்டார். 2009 ஆம் ஆண்டில் வெளியான , *ஜோக்வா* திரைப்படம் அவரது வாழ்க்கையில் ஒரு திருப்புமுனையாக அமைந்து, அவருக்கு மீண்டும் வெற்றிப்படங்களை வழங்கியது.  

பார்வே , *ரசிகா புரடக்சன்ஸ் எனும்* பெயரிடப்பட்ட ஒரு நிகழ்ச்சித் தயாரிப்பு நிறுவனத்தை சுயமாகத் தொடங்கினார்.*சப்பா கத, லவ்பேர்ட்ஸ், இந்திரா* ஆகிய திரைப்படங்களை இந்த நிறுவனத்தின் கீழ் தயாரித்தார்.தற்போது, *ரசிகா* தனது சொந்த தயாரிப்பில் *கோட்மந்த்ரா* (2016) என்ற நாடகத்தை நடித்து தயாரித்து வருகிறார். முக்தா, இந்தியாவின் ஜெசிகா ஆல்பாவாகக் கருதப்படுகிறார், ஏனெனில் அவர்களின் தோற்றம்,திரைப்படத் தேர்வு ஆகியவற்றில் சில ஒற்றுமைகள் உள்ளது.  

## வாழ்க்கை மற்றும் குடும்பம்
மே 1979 17 ம் தேதி இந்தியா, புனேற்விற்கு அருகில் உள்ள சிஞ்ச்வடுவில் முக்தா பார்வே பிறந்தாரர் .அவரது தந்தை ஒரு தொலைத்தொடர்பு நிறுவனத்தில் பணிபுரிந்தார், அவரது தாயார் பள்ளி ஆசிரியராக இருந்தார். அவளது சகோதரர், டெபு பார்வே, வணிகக் கலைஞர் ஆவார். அவரது பள்ளியில், அவர் பல நாடகங்களில் பங்கேற்றார். 10ஆம் வகுப்பு பயின்ற பிறகு இவர் நடிப்பைத் தொடர முடிவு செய்தார். பார்வே தனது 11 மற்றும் 12 ஆம் வகுப்பை புனே *சர் பரசுராம்பாவ் கல்லூரியில்* முடித்தார். பின்னர், இவர் புனே பல்கலைக்கழகத்தில் பட்டம் பெற்றார் . மேலும் இவர், லலித் கலா கேந்திராவில் இருந்து நாடகப் பிரிவில் இளங்கலை பட்டம் பெற்றார். குழந்தையாக இருந்த போது தனக்கு அதிக நண்பர்கள் இருந்தது இல்லை எனக் கூறினார். தனது நடிப்புத் தொழிலில் முழுமையாக கவனம் செலுத்த மும்பைக்குச் சென்று குர்லாவில் உள்ள பெண்கள் விடுதியில் தங்கினார்.  

## தயாரிப்பு மற்றும் பிற வேலை
*மற்றும் விக்ரம் பட்னிஸுடன் பார்வ்*]]  
அதே ஆண்டில், 2010 ஆம் ஆண்டில், பார்வே *அம்ஹி மராத்தி போரா ஹுஷர்* என்ற விளையாட்டு நிகழ்ச்சியினை ஜீ மராத்தி தொலைக்காட்சியில் தொகுத்து வழங்கினார். 2012 ஆம் ஆண்டில், *ஸ்வேப்னில் ஜோஷியுடன் சேர்ந்து ஜீ* கவுரவ் புரஸ்கர் எனும் நிகழ்வினை தொகுத்து வழங்கினார். 2012 ஆம் ஆண்டில், *ஸ்வப்னில் ஜோஷியுடன்* சுயோக் குழுமத்தின் நிறுவனத் தூதராக ஆனார். 2013 ஆம் ஆண்டில், பார்வே தனது நண்பர் *ரசிகா ஜோஷியின்* பெயரில் தனது சொந்த தயாரிப்பு நிறுவனத்தை துவங்கி தயாரிப்பாளரானார். 2014 ஆம் ஆண்டில், பார்வ், *ரங் நாவா* என்ற கவிதை அடிப்படையிலான நாடக நிகழ்ச்சியை இசையமைப்பாளர் மிலிந்த் ஜோஷியுடன் இனைந்து தயாரித்தார், பார்வே , சொந்தமாக கவிதைகளையும் எழுதினார்.
# அல் (அரபு மொழி)

அரபு மொழியில் பெயர்ச் சொல்லுக்குக்கு முன்னொட்டாக (prefix) **அல்** (அரபு மொழி: ٱلْـ) எனும் சொல் பயன்படுத்தப்படுகிறது. இதனை ஆங்கில மொழியில் பயன்படுத்தப்படும் *தி* (**The**) சொல்லுக்கு நிகரானது. ஆனால் தமிழ் மொழி உள்ளிட்ட இந்திய மொழிகளில் பெயர்ச்சொற்குறிக்கு முன்னொட்டாக இது போன்ற *அல்* அல்லது *தி* போன்ற சொற்கள் பயன்படுத்துவதில்லை. ஒரு பெயர்ச் சொல் அல்லது இடப்பெயரை குறிப்பிடுவதற்கு ஆங்கிலத்தில் முன்னொட்டாக *தி* என்று குறிப்பது போன்று அரபு மொழியில் அல்-மஸ்ஜித், அல்-அல் ஜசீரா, அல்-கிதாப் எனக்குறிப்பிடுவர்.  

பெயர்களில் *அல்* பொதுவாக பெயர் அல்லது அவரது குடும்பத்தின் தோற்றம், தொழில் அல்லது குணாதிசயத்தை அடையாளம் காணப் பயன்படுத்தப்படுகிறது. உதாரணமாக, அஹ்மத் அல் மஸ்ரி (أحمد المصري) "அஹ்மத் தி எகிப்தியன்" ("மஸ்ரி" என்றால் எகிப்தியன்) என மொழிபெயர்க்கலாம், அதே சமயம் அஹ்மத் அல் யெமனி (أحمد Ye) அஹ்மத் தி யமன். யாகூப் அல் ஜர்ரா - ஜேக்கப் தி சர்ஜன் போன்ற ஒரு நபரின் தொழில் அல்லது அவரது தந்தை அல்லது தாத்தாவின் கடைசி பெயராக அடிக்கடி பயன்படுத்தப்படுகிறது. எப்போதாவது, *அல்* கடைசிப் பெயரை உருவாக்க குணநலன்களுடன் பயன்படுத்தப்படுகிறது. எடுத்துக்காட்டாக, *சலீம் அல் டாக்கி* (سليم الذكي) என்றால் *சலீம் புத்திசாலி* என்று பொருள். சில நேரங்களில் *அல்* என்பது ஒரு நபரின் முதல் பெயரின் ஒரு பகுதியாகும். உதாரணமாக, புகழ்பெற்ற அரபு சலாகுத்தீன் உண்மையில் *சலாஹ் அல் தீன்* (صلاح Arabic) என்று அரபியில் உச்சரிக்கப்படுகிறது, அதாவது "விசுவாசத்தின் நீதி", அல் "இன்", சலா "நீதி" மற்றும் தீன் என்றால் நம்பிக்கை ஆகும். . அப்துல் ரகீம் (இது அப்துல் அல் ரஹீம் என மொழிபெயர்க்கப்படலாம்), இதன் பொருள் "இரக்கமுள்ளவரின் வேலைக்காரன்" ("இரக்கமுள்ளவர்" என்பது இஸ்லாத்தின் கடவுளின் பெயர்களில் ஒன்றாகும்).  

"எல்" எனும் சொல் சில நேரங்களில் "அல்" க்கு பதிலாக பயன்படுத்தப்படுகிறது. இதற்கும் ஒரே பொருள் உள்ளது மற்றும் அரபு எழுத்தில் உண்மையில் ஒன்றே. *அல்* என்பதற்கு இணையாக *எல்* எனும் சொல் பொதுவாக எகிப்து மற்றும் வேறு சில வட ஆப்பிரிக்க நாடுகளில் பயன்படுத்தப்பகிறது. அல் பொதுவாக வளைகுடா நாடுகளில் பயன்படுத்தப்படுகிறது. வட ஆப்பிரிக்காவின் துனிசியா, அல்ஜீரியா மற்றும் மொராக்கோ நாடுகளில் "அல்" என்பதற்கு மாற்று உச்சரிப்பாக சில நேரங்களில் "லா" பயன்படுத்தப்படுகிறது.
# இந்தியாவில் தற்பால்சேர்க்கை


**இந்தியாவில் தற்பால்சேர்க்கை** (Homosexuality in India) என்பது பழங்காலம் முதல் நவீன காலம் வரை விவாதப் பொருளாக உள்ளது. தற்பால் சேர்க்கை பாத்திரங்கள் மற்றும் கருப்பொருள்கள் குறித்து இந்து நூல்கள் பல்வேறு நிலைப்பாடுகளை எடுத்துள்ளன. நான்கு வேதங்களில் ஒன்றானதும் மிக முக்கியமானதாக இருக்கும் இருக்கு வேதம், *விக்ரிதி ஏவம் பிரகிருதி* (இயற்கைக்கு மாறானதாகத் தோன்றுவதும் இயற்கையானதே) என்று கூறுகிறது, சில அறிஞர்கள் மனித வாழ்க்கையின் தற்பால் சேர்க்கை பரிமாணங்களைக் கொண்ட மற்ற உலகளாவிய பன்முகத்தன்மையைப் போன்றது என அங்கீகரிக்கின்றனர், வாத்சாயனர் எழுதிய பண்டைய இந்திய உரையான காமசூத்திரம் சிற்றின்ப தற்பால் சேர்க்கை நடத்தை பற்றிய ஒரு முழுமையான அத்தியாயத்தை கூறுகிறது. வரலாற்றில், இந்திய துணைக்கண்டம் முழுவதும் தற்பால் சேர்க்கை அதிகமாக இருந்ததையும், பிரித்தானிய காலனி ஆட்சியின் போது சுமார் 18 ஆம் நூற்றாண்டு வரை தற்பால் சேர்க்கையாளர்கள் எந்த வகையிலும் தாழ்ந்தவர்களாக கருதப்படவில்லை என்பதையும் வரலாற்று இலக்கிய சான்றுகள் சுட்டிக்காட்டுகின்றன. இருப்பினும், முகலாயப் பேரரசின் போது ஃபதாவா ஆலம்கிரியின் இஸ்லாமிய சட்டத்தின் கீழ், ஆண் முஸ்லீம் தற்பால் சேர்க்கை ஈடுபட்டது தெரிய வந்தால் கசையடி அல்லது கல்லால் அடித்தல் போன்ற தண்டனை வழங்கப்பட்டது. 6 செப்டம்பர் 2018 அன்று, இந்திய உச்ச நீதிமன்றத்தின் 5 நீதிபதிகள் கொண்ட அரசியல் சாசன அமர்வு இந்திய தண்டனைச் சட்டம் பிரிவு 377 இன் ஒரு பகுதியை செல்லாததாக்கியது, எனவே இந்தியாவில் தற்பால் சேர்க்கையை சட்டப்பூர்வமாக்கியது. ஓரினச் சேர்க்கையாளர்களுக்கு 10 ஆண்டுகள் வரை சிறைத்தண்டனை விதிக்கக் கூடிய காலனித்துவ காலச் சட்டத்தை ரத்து செய்ததன் மூலம்,"இது சிறந்த எதிர்காலத்திற்கு வழி வகுக்கும்" என்று ஒரு நீதிபதி கூறினர். இந்திய அரசியலமைப்புச் சட்டம் மற்றும் தில்லி ஒப்பந்தம் 1952 ன் பிரிவு 141 ன் கீழ் சம்மு -காஷ்மீர் மாநிலத்திற்கும் இந்த தீர்ப்பு பொருந்தும்,  

இந்தியாவில் ந,ந,ஈ,தி மக்கள்தொகைக்கு அதிகாரப்பூர்வ புள்ளிவிவரங்கள் இல்லை, ஆனால் இந்திய அரசாங்கம் 2012 இல் உச்ச நீதிமன்றத்தில் ஒரு புள்ளிவிவரங்களை சமர்ப்பித்தது, அதன்படி, இந்தியாவில் சுமார் 2.5 மில்லியன் தற்பால் சேர்க்கையாளர்கள் தங்களைப் பதிவு செய்துள்ளனர் என்று கூறியது. இந்த புள்ளிவிவரங்கள் சுகாதார அமைச்சகத்திடம் தங்களை சுயமாக அறிவித்த நபர்களை மட்டுமே அடிப்படையாகக் கொண்டவை. பல ந,ந,ஈ,தி இந்தியர்கள் பாகுபாட்டிற்கு பயந்து தங்களை வெளிப்படையாக அறிவிக்காமல் இருப்பதால் இது முழுமையான புள்ளி விவரமாக இருப்பதற்கான வாய்ப்புகள் குறைவாகும்.  

தற்பாலினர் வெறுப்பு இந்தியாவில் பரவலாக உள்ளது. இந்தியாவில் தற்பால் சேர்க்கைபற்றிய பொது விவாதம் தடைபட்டுள்ளது, எந்தவொரு வடிவத்திலும் பாலியல் வெளிப்படையாக விவாதிக்கப்படுவதில்லை. இருப்பினும், சமீபத்திய ஆண்டுகளில், தற்பால் சேர்க்கைமீதான அணுகுமுறை சற்று மாறியுள்ளது. மற்றும் சினிமாவில் தற்பால் சேர்க்கைபற்றிய அதிக சித்தரிப்புகள் மற்றும் விவாதங்கள் நடந்துள்ளன. மூன்றாம் பாலினத்தின் சமூகக் கூறுகளைக் கொண்ட நாடுகளில் இந்தியாவும் ஒன்று. இந்தியாவில் ந,ந,ஈ,தி சமூகத்திற்கு எதிரான மன, உடல், உணர்ச்சி மற்றும் பொருளாதார வன்முறை தொடர்ந்து பிரச்சனையாக உள்ளது. குடும்பம், சமூகம் அல்லது காவல்துறையினரின் ஆதரவு இல்லாததால், பல ஓரினச் சேர்க்கையாளர்களால் பாலியல் பலாத்காரம் செய்யப்பட்டவர்கள் குற்றங்களைப் புகாரளிப்பதில்லை.
# உதட்டுச் சாய பெண்ணியம்


**உதட்டுச் சாய பெண்ணியம்** (Lipstick feminism) என்பது பெண்களின் பாலியல் சக்தி உட்பட பெண்ணியத்தின் பாரம்பரியக் கருத்துகளைத் ஏற்றுக் கொள்ள முயற்சிக்கும் பல்வேறு வகையான மூன்றாம் அலை பெண்ணியம் ஆகும்.  

பெண்களின் வாக்குரிமை இயக்கத்தில் தொடங்கி , பெண்களின் அடிப்படை உரிமைகளில் கவனம் செலுத்திய ஆரம்பகால பெண்ணிய பிரச்சாரங்களைப் போலல்லாமல், உதட்டுச்சாய பெண்ணியம், குறிப்பாக பாலுணர்வின் அடிப்படையில் பெண்கள் தங்கள் பெண்மையை புறக்கணிக்காமல் அல்லது மறுக்காமல் பெண்ணியமாக இருக்க முடியும் என்பதை அறிய முயல்கிறது. பெண்ணியத்தின் இரண்டாவது அலையின் போது, பெண்ணியவாதிகள் பெண்களின் சட்ட மற்றும் சமூக சமத்துவத்தில் மட்டுமே கவனம் செலுத்தினர். ஆனால்,அவர்களின் பாலுணர்வை 'ஏற்றுக்கொள்ள' மறுத்தனர். *ஜோரா நீல் ஹர்ஸ்டன்* மற்றும் எம்மா கோல்ட்மேன் போன்றவர்கள் பெண்கள், அழகியல் மற்றும் பெண்மையின் கருத்துக்களின் தத்துவ கருத்துக்களைப் பயன்படுத்துவதன் மூலம், பாலினத்தின் வழிகளை மேம்படுத்துவதற்கும் பகுப்பாய்வு செய்வதற்கும் சாத்தியம் ஏற்படும் என்று வாதிட்டனர். உதட்டுச் சாயப் பெண்ணியம், பெண்ணின் உடலிலிருந்து உமிழப்படும் பெண்மை மற்றும் பெண் பாலியல் பற்றிய கருத்துக்களை உள்ளடக்கியது. உதட்டுச்சாய பெண்ணியத்தின் அறிஞர்கள், பெண்கள் உணர்வு மற்றும் பாலுணர்வுக்கு ஏற்ப செயல்பட உரிமை உண்டு என்று நம்புகிறார்கள்.  

உதட்டுச் சாயப் பெண்ணியம் சில இழிவான வார்த்தைகளை வலிமை மிகுந்த வார்த்தைகளாக மாற்றுகிறது. உதாரணமாக 'ஸ்லட்' எனும் வார்த்தையினை *ஸ்லட்வாக்* என்று மாற்றியது. இது இரண்டாவது அலை பெண்ணியத்தின் கருத்தியல் பின்னடைவினை சரிசெய்யும் விதத்தின் ஒரு பகுதியாக உருவாக்கப்பட்டது.  

## மொழி
சொற்பொருளியலின்படி, உதட்டுச் சாய பெண்ணியம் எனும் குறிச் சொல் பெண்களை இழுபடுத்தும் சொற்களான *ஸ்லட் (இழிமகள்)* என்பதனை மீட்டெடுக்கும் பொருட்டு உருவாக்கபட்டது.இந்தச் சொல் "ஒழுக்கநெறியற்ற பெண்" மற்றும் சுதந்திரவாதி ஆகிய பொருள்படும் வகையில் உருவாக்கப்பட்டது.  

## தத்துவம்
தத்துவரீதியாக, உதட்டுச்சாய பெண்ணியம் ஒரு பெண் , உளவியல் ரீதியாக, சமூக ரீதியாக, அரசியல் ரீதியாக அதிகாரம் பெறக்கூடியதனை முன்மொழிகிறது  

மற்ற பெண்ணியவாதிகள், உதட்டுச் சாய பெண்ணியத்தில், பெண்களுக்கு அதிகாரமளித்தல் என்று அழைக்கப்படுவது ஒரு தத்துவ முரண்பாடாக உள்ளது எனக் கூறினர்.பெண்கள் தங்களது கால்களில் உள்ள முடிகளை நீக்கம் செய்வது மற்றும் குட்டை பாவாடை அணிவது போன்ற பாரம்பரிய பாலின செயல்களைச் செய்வதற்கான முடிவை அதிகாரமளிக்கும் செயலாகக் கருதலாமா இல்லையா என்பதை பெண்ணிய அறிஞர்கள் பல முறை விவாதித்து வந்திருக்கிறார்கள். *ஃபியன்குவாலா சுவீனி மற்றும் கதி டேவிசு* போன்ற பெண்ணியக் கல்வியாளார்கள் பெண்ணிய விடுதலை என்பது புரிந்து கொள்வதன் மூலமே கிடைக்கும் என்றும் அது பழமைவாத நடவடிக்கைகளில் இருந்து நீங்கள் வெளியேறும் போதும் தான் நிகழும் எனவும் கூறுகின்றனர்.  

## பிரபலமான கலாச்சாரத்தில்
அமெரிக்க தொலைக்காட்சித் தொடரில், *தி வெஸ்ட் விங்*, 57 வது நிகழ்ச்சியில் , " *நைட் ஃபைவ்* ", என்பதில் உதட்டுச் சாயப் பெண்ணியத்தின் சிறப்புகளை கதாபாத்திரங்கள் விவாதிக்கும் ஒரு காட்சியை கொண்டுள்ளது. பெண் கதாநாயகி இது அதிகாரம் அளிப்பதாக முடிவு செய்கிறார், அதே நேரத்தில் இது பாலின-எதிர்மறைவாதம் ஊதிய சமநிலை போன்ற முக்கியமான பிரச்சினைகளிலிருந்து திசை திருப்பப்படுகிறது என்று கூறும் வகையில் காட்சிகள் அமைக்கப்பட்டிருக்கும்.
# வன்கலவியின் சமூகவியல் கோட்பாடுகள்


**வன்கலவியின் சமூகவியல் கோட்பாடுகள்** (Sociobiological theories of rape) படிவளர்ச்சிக் கொள்கை கற்பழிப்பாளர்களின் உளவியலை எவ்வாறு பாதிக்கிறது என்பதை ஆராய்கிறது. இத்தகைய கோட்பாடுகள் மிகவும் சர்ச்சைக்குரியவையாக உள்ளான. ஏனெனில், பாரம்பரிய கோட்பாடுகள் பொதுவாக வன்கலவியினை ஒரு நடத்தை இணக்கமாக கருதுவதில்லை. சிலர் இத்தகைய கோட்பாடுகளை நெறிமுறை, மத, அரசியல் அல்லது அறிவியல் அடிப்படையில் எதிர்க்கின்றனர். மற்றவர்கள் வன்கலவி காரணங்களைப் பற்றிய சரியான அறிவு பயனுள்ள தடுப்பு நடவடிக்கைகளுக்கு அவசியம் என்று வாதிடுகின்றனர்.  

## *வன்கலவியின் இயற்கையான வரலாறு*
வன்கலவி சில சூழ்நிலைகளில் மரபணு ரீதியாக சாதகமான நடத்தை இணக்கத்தினால் உருவானது என்ற கருத்தை உயிரியலாளர் ராண்டி தோர்ன்ஹில் மற்றும் மானுடவியலாளர் கிரேக் டி. பால்மர் அவர்களின் *எ நேச்சுரல் ஹிடரி ஆஃப் ரேப்* (2000) புத்தகத்தில் கூறியுள்ளனர்.  

## விலங்கு கட்டாய பாலியல்
அனாடிடாய் , போத்தல் மூக்கு ஓங்கில், மற்றும் சிம்பன்சிகள் உட்பட விலங்கு சமூகத்தில் மனிதர்களின் வன்கலவியினை ஒத்த நடத்தையை நாம் காணலாம், . இத்தகைய 'கட்டாய இணைப்புகள்' விலங்குகளை அணுகுவது மற்றும் பாலியல் ரீதியாக ஊடுருவி போராடும்போது அல்லது தப்பிக்க முயற்சிக்கிறது. விலங்குகளில் கட்டாய பாலினத்தின் அவதானிப்புகள் சர்ச்சைக்குரியவை அல்ல; ஆனால் இந்த அவதானிப்புகளின் விளக்கம் மற்றும் அவற்றை அடிப்படையாகக் கொண்ட கோட்பாடுகளை மனிதர்களுக்கு விரிவாக்குவது சர்ச்சைக்குரியதாக உள்ளது. *ஸ்கார்பியன் ஃபிளைசின்* பாலியல் நடத்தையை விவரிப்பதன் மூலம் தோர்ன்ஹில் இந்த கோட்பாட்டை அறிமுகப்படுத்துகிறார்.  

## மனித கற்பழிப்பு

தோர்ன்ஹில் மற்றும் பால்மர் "சுருக்கமாக, ஒரு ஆண் தனக்கு நிறைய சிரமங்கள் இல்லாமல், பல குழந்தைகளைப் பெற முடியும்; ஒரு பெண் மிகுந்த சிரமங்களுடன் சில குழந்தைகளை மட்டுமே பெற்றெடுக்க முடியும்."வன்கலவி என்பது ஆண்களின் இனப்பெருக்க உத்தியாக இருக்கலாம். வன்கலவி ஒரு இனப்பெருக்க உத்தியாக இருக்கலாம் என்பதைக் குறிக்கும் பல காரணிகளை அவர்கள் சுட்டிக்காட்டுகின்றனர். பெரும்பாலான பாலியல் பலாத்காரங்கள் குழந்தை பிறக்கும் ஆண்டுகளில் நிகழ்கின்றன. கற்பழிப்பாளர்கள் வழக்கமாக அடிபணிவதற்கு தேவையானதை விட அதிக சக்தியைப் பயன்படுத்துவதில்லை, ஏனெனில் பாதிக்கப்பட்டவர்களை உடல் ரீதியாக காயப்படுத்துவது இனப்பெருக்கத்திற்கு தீங்கு விளைவிக்கும். மேலும், "பல கலாச்சாரங்களில் வன்கலவி பாதிக்கப்பட்டவரின் கணவருக்கு எதிரான குற்றமாகவே கருதப்படுகிறது."  

மானுடவியலாளர் எட்வர்ட் எச். ஹேகன் தனது பரிணாம உளவியலின் அடிக்கடி கேட்கப்படும் கேள்விகள் என்பதில், 2002 ல் இருந்து வன்கலவி தகவமைப்பு என்ற கருதுகோளுக்கு தெளிவான ஆதாரம் இல்லை என்று நம்புகிறார். "மனித இனத்தில் ஆண்களுக்கு கற்பழிப்புக்கான உளவியல் இணக்கம் உள்ளதா என்பதனை, அறிவாற்றல் நிபுணத்துவத்திற்கான ஆதாரங்களைத் தேடும் ஆய்வுகள் மூலம் மட்டுமே பதில் அளிக்க முடியும் எனக் கூறுகிறார்.  

- 

### பெண்களின் பாதுகாப்பு
வன்கலவியைத் தவிர்ப்பதற்காக பெண்கள் பல பாதுகாப்பு உத்திகளை உருவாக்கியிருக்கலாம். அதில் தங்களுக்கு விருப்பமான ஆண்களை துணையாக ஆக்குதல் , திறமையான ஆண்களை பாதுகாவலாரக நியமனம் செய்தல் ஆகியன அடங்கும்.  

2003 ஆம் ஆண்டில் நடத்தப்பட்ட ஆய்வில் , வன்கலவி அல்லாத உடலுறவில் கர்ப்பத்தை விட கர்ப்பத்தின் அதிர்வெண் கணிசமாக அதிகமாக இருப்பதைக் கண்டறிந்தது, மேலும் ஆண் கற்பழிப்பாளர்கள் கருவுறுதலின் உயிரியல் அறிகுறிகளை வெளிப்படுத்தும் பெண்களை அதிக அளவில் குறிவைக்கிறார்கள் என்ற கருதுகோளையும் முன்வைத்தனர்.
# பிலால் சுறா


**பிலால் சுறா** அல்லது **அரிவாள் துடுப்பு எலுமிச்சை சுறா** (*sicklefin lemon shark*) என்பது இந்தோ-பசிபிக்கின் வெப்பமண்டல கடல் பகுதியில் பரவலாக உள்ள கார்சார்ஹினிடே குடும்பத்தைச் சேர்ந்த ஒரு ரெக்வியாம் சுறா இனமாகும். இது அமெரிக்காவின் நன்கு அறியப்பட்ட எலுமிச்சை சுறாவுடன் (*N. brevirostris*) நெருங்கிய தொடர்புடையது; இரண்டு இனங்களும் தோற்றத்தில் ஏறக்குறைய ஒரே மாதிரியானவை, பரந்த தலை கொண்ட திட உடல் சுறாக்களாக, கிட்டத்தட்ட சம அளவுள்ள இரண்டு முதுகு துடுப்புகள், மஞ்சள் நிறமுடைய உடலைக் கொண்டவை. இதன் பெயரான அரிவாள் துடுப்புச் சுறா என்பதற்கு ஏற்ப, இந்தச் சுறா அமெரிக்க எலுமிச்சை சுறாவிலிருந்து வேறுபடுவதாக இது அரிவாள் வடிவ துடுப்புகளைக் கொண்டுள்ளது. இந்த இனமானது நீளம் வரை வளரக்கூடியது. மேலும் இவை பொதுவாக சதுப்புநில முகத்துவாரங்கள் முதல் பவளப் பாறைகள் வரை பல்வேறு வாழ்விடங்களில் . ஆழத்திலுள்ள நீரில் வாழ்கிறது.  

பொதுவாக இவை எதிர்ப்பு தெரிவிக்காத எளிய உணவுகளையே மெதுவாக வேட்டையாடும். அரிவாள் எலுமிச்சை சுறா அரிதாகவே நீண்ட தூரம் பயணிக்கிறது. இதனால் பல தனிச் சுறாக்களை குறிப்பிட்ட இடத்தில் ஆண்டு முழுவதும் காணலாம். இதன் குடும்பத்தின் மற்ற சுறாக்களைப் போலவே, இந்த இனமும் குட்டிகளை ஈனுகின்றவை ஆகும். பெண் சுறாக்கள் ஒவ்வோரு ஆண்டும் 10-11 மாதங்கள் கருவுற்றறிருந்து ஒரு ஈற்றில் 13 வரையிலான குட்டிகளை ஈனக்கூடியது. இவை பொதுவாக தயக்கம் மிக்கவை. இவற்றை அணுகினால் விலகி செல்லக்க்கூடியவை. மனிதர்களுக்கு தீங்கு செய்யாதவை. ஆனால் இவற்றைச் சீண்டினால் மனிதர்களைத் தாக்கும். பன்னாட்டு இயற்கைப் பாதுகாப்புச் சங்கம் இந்த மீன் இனத்தை அழியவாய்ப்புள்ள இனமாக வகைப்படுத்தியுள்ளது. இது குறைந்த இனப்பெருக்க உற்பத்தித்திறன் கொண்டதாகவும் உள்ளது. இந்தியா மற்றும் தென்கிழக்கு ஆசியாவில், இதன் இறைச்சி, துடுப்புகள், கல்லீரல் எண்ணெய்களுக்காக கட்டுப்பாடற்ற முறையில் பிடிக்கப்படுவதால் இதன் எண்ணிக்கை கடுமையாக குறைந்துவிட்டது அல்லது அழிக்கப்பட்டுவிட்டது.
# ஊடுபாலினர் மனித உரிமைகள்

ஊடுபாலின மக்கள் நிறப்புரி, பாலினச் சுரப்பிக் கழலை அல்லது பிறப்புறுப்புகள் போன்ற பாலியல் பண்புகளுடன் பிறக்கிறார்கள். ஐக்கிய நாடுகள் மனித உரிமைகள் ஆணையாளரின் கூற்றுப்படி ,"ஆண் அல்லது பெண் உடல்களின் பொதுவான இருபால் கருத்தமைவுடன் இது பொருந்துவது இல்லை" என்று கூறியது.  

ஊடுபாலின மக்கள் பிறப்பிலிருந்து களங்கம் மற்றும் பாகுபாட்டை எதிர்கொள்கின்றனர், குறிப்பாக ஊடுபாலின மாறுபாடு தங்களிடத்தில் இருப்பதனை அவர்கள் உணரும் போது அவர்கள் இந்த சிக்கல்களைச் சந்திக்கின்றனர். சில நாடுகளில் (குறிப்பாக ஆப்பிரிக்கா மற்றும் ஆசியாவில்) இதில் சிசுக்கொலை, கைவிடுதல் மற்றும் குடும்பங்களுக்கு களங்கம் ஏற்படுத்தல் ஆகியவை நிகழ்வுகள் நடப்பதனையும் இது உள்ளடக்குகிறது. கிழக்கு ஆப்பிரிக்காவில் உள்ள தாய்மார்கள் மாந்திரீகம் செய்வதாக குற்றம் சாட்டப்படலாம், மேலும் ஒரு ஊடுபாலின குழந்தையின் பிறப்பு ஒரு சாபமாக விவரிக்கப்படலாம்.  

ஊடுபாலின குழந்தைகள் மற்றும் சிறுவர்கள், தெளிவற்ற வெளிப்புற பிறப்புறுப்பு போன்றவைகளைக் கொண்டிருந்தால், சமூக ரீதியாக ஏற்றுக்கொள்ளப்பட்ட பாலியல் பண்புகளுக்கு ஏற்றவாறு அறுவை சிகிச்சை அல்லது நாளமில்லாச் சுரப்பிகளை மாற்றங்கள் செய்து கொள்ள வாய்ப்புள்ளது. இருப்பினும், இது தொடர்பான ஆதரங்கள் இல்லாமல் இருப்பதால் இவ்வாறு செய்வது சர்ச்சைக்குரியதாக கருதப்படுகிறது. இத்தகைய சிகிச்சைகள் தடை செய்யப்படலாம். ஐ.நா. நிறுவனங்கள், ஆஸ்திரேலிய பாராளுமன்றம், மற்றும் ஜெர்மன் மற்றும் சுவிஸ் நெறிமுறைகள் நிறுவனங்கள் ஆகியன இந்தப் பிரச்சினைகளை மனித உரிமை மீறல்களாக அங்கீகரித்துள்ளன.  

சட்டம் மற்றும் ஒழுங்குமுறையில் மனித உரிமைகள் பாதுகாப்பை செயல்படுத்துவதும் வேகமானது சற்று மெதுவாகவே நிகழ்கிறது 2011 ஆம் ஆண்டில், கிறிஸ்டியன் வோலிங் ஒரு அறுவை சிகிச்சை நிபுணருக்கு எதிராக கொண்டுவரப்பட்ட வழக்கை முதன்முறையாக வென்றார். ஏப்ரல் 2015 இல், பாலின உடற்கூறியல் மாற்றத்திற்கு உடன்படாத மருத்துவ தலையீடுகளை சட்டவிரோதமாக்கிய முதல் நாடாக மால்டா ஆனது.  

வாழ்வதற்கான உரிமை, பாகுபாடுகளிலிருந்து பாதுகாப்பு, சட்டம் மற்றும் இழப்பீடு தாக்கல் செய்ய, தகவல் அணுகல் மற்றும் சட்ட அங்கீகாரம் உள்ளிட்ட பிற மனித உரிமைகள் மற்றும் சட்ட சிக்கல்கள் பெறுதல் ஆக்கியனவற்றை இது உள்ளடக்கியுள்ளது. ஊடுபாலின மக்கள் உலகளவில் பாகுபாடு காட்டப்படுவதைக் கண்டறிந்தனர்:  

ஐரோப்பிய கவுன்சில் ஊடுபாலின மக்களின் கவலையின் பல பகுதிகளை பின்வருமாறு விவரிக்கிறது.  

வாழ்க்கைக்கு சம உரிமை மற்றும் தேவையற்றதாகக் கருதப்படும் சிகிச்சைகள் உட்பட அனுமதியின்றி நடத்தப்படும் மருத்துவ சிகிச்சைகளைத் தடுப்பது; இன்டர்செக்ஸை ஒரு குணப்படுத்தக்கூடிய மருத்துவ நிலை என்பதில் இருந்து நீக்குவது. சட்டத்தின் கீழ் சமமான சிகிச்சை, மற்ற வகுப்பினருக்கு வழங்கப்படும் சட்டங்கள் உட்பட அனைத்தும் சமமாக வழங்க்கப்படல். தகவல், மருத்துவ பதிவுகள், ஆலோசனை மற்றும் ஆதரவுக்கான அணுகல்; அதிகாரப்பூர்வ ஆவணங்களை விரைவாக அணுகுவதன் மூலம், பாலின அங்கீகாரத்தில் சுய நிர்ணயம் செய்தல்.
# இணை ஒலிம்பிக்கில் இலங்கை


**இலங்கை** அட்லான்ராவில் நடைபெற்ற 1996 கோடைக்கால இணை ஒலிம்பிக் போட்டிகளில் பங்கேற்றதன் மூலம் இணை ஒலிம்பிக் போட்டிகளில் அடியெடுத்து வைத்தது. இப்போட்டிகளில் இலங்கை சார்பில் ஒரேயொரு வீரராக காலிக பதிரண தடகளப் போட்டிகளில் கலந்து கொண்டார். அதன் பின்னர் நடைபெற்ற அனைத்துக் கோடைக்கால இணை ஒலிம்பிக் போட்டிகளிலும் இலங்கை பங்குபெற்று வந்துள்ளது. எனினும், இதுவரை குளிர்கால இணை ஒலிம்பிக் போட்டிகளில் அது பங்குபெறவில்லை.  

லண்டனில் நடைபெற்ற 2012 கோடைக்கால இணை ஒலிம்பிக்கில் இலங்கை தனது முதல் பராலிம்பிக் பதக்கத்தை வென்றது. இவ் ஒலிம்பிக்கில் பிரதீப் சஞ்சய ஆடவர் 400 மீற்றர் T46 பிரிவில் வெண்கலப் பதக்கம் வென்றார்.  

ரியோவில் இடம்பெற்ற 2016 கோடைக்கால இணை ஒலிம்பிக்கில் இலங்கை வெண்கலப் பதக்கம் ஒன்றை வென்றது. ஆடவர் ஈட்டி எறிதல் F46 பிரிவில் தினேசு பிரியந்த இப் பதக்கத்தைப் பெற்றார்.  

தோக்கியோவில் இடம்பெற்ற 2020 கோடைக்கால இணை ஒலிம்பிக்கில் இலங்கை தனது முதலாவது இணை ஒலிம்பிக் தங்கப் பதக்கத்தைப் பதிவு செய்தது. தினேசு பிரியந்த ஏரத் ஆடவர் ஈட்டி எறிதல் F46 பிரிவில் தங்கப் பதக்கத்தை வென்றதோடு, 67.79 மீ தூரம் ஈட்டி எறிந்து புதிய உலக மற்றும் இணை ஒலிம்பிக் சாதனைகளைப் படைத்தார். துலான் கொடித்துவக்கு 2020 கோடைக்கால இணை ஒலிம்பிக்கில் ஆடவர் ஈட்டி எறிதல் F46 பிரிவில், 65,61 மீ தூரம் ஈட்டி எறிந்து வெண்கலப் பதக்கம் வென்றார்.  

## பதக்கப் பட்டியல்

## பதக்க வெற்றியாளர்கள்
| பதக்கம் | பெயர் | விளையாட்டு | Sport | Event |
| --- | --- | --- | --- | --- |
| 2012 லண்டன் | தடகளம் | ஆடவர் 400 மீற்றர் T46 |  |  |
| 2016 ரியோ டி செனீரோ | தடகளம் | ஆடவர் ஈட்டி எறிதல் F46 |  |  |
| 2020 தோக்கியோ | தடகளம் | ஆடவர் ஈட்டி எறிதல் F46 |  |  |
| 2020 தோக்கியோ | தடகளம் | ஆடவர் ஈட்டி எறிதல் F64 | } |  |

## மேலும் பார்க்க
- ஒலிம்பிக்கில் இலங்கை
# இராமநாதன், ஓவியர்

**பி. இராமநாதன்** என்பவர் ஒரு கால்நடை மருத்துவர், சிற்பக் கலைஞர், ஓவியர் என பன்முகம் கொண்டவராவார்.  

பூனாவில் ஒரு தனியார் குதிரைப் பண்ணையில் பல ஆண்டுகள் கால்நடை மருத்துவராக பணிபுரிந்த இவர் பின்னர் சுயேட்சையாக பணிபுரியத் தொடங்கினார். இதன் பிறகு இவர் கலைகளுக்கு போதிய நேரத்தை ஒதுக்க இயன்றது. சிறுவயதில் இருந்தே ஓவியத்தில் ஈடுபாடு கொண்டவராக இருந்த இவர் அப்போதிருந்தே வரையத் தொடங்கினார். கல்லூரிக் காலத்தில் ஓவியக் கண்காட்சிகளில் இவருடைய ஓவியங்கள் இடம்பெறத் துவங்கின. இவர் பெரும்பாலும் தெருக்கள், மரங்கள், பறவைகள் போன்றவற்றை வரைவதில் ஆர்வம் கொண்டவர்.
# ஏ. ஆர். ரைஹானா


**ஏ. ஆர். ரைஹானா** (* A. R. Reihana*) இந்தியத் திரைப்படப் பின்னணிப் பாடகி மற்றும் திரைப்பட பெண் இசையமைப்பாளர் ஆவார். இவர் ஏ.ஆர்.ரஹ்மானின் அக்காவும் ஜி. வி. பிரகாஷ் குமார், மற்றும் பவானி ஸ்ரீ ஆகியோரின் தாயுமாவார். இவரது முதல் பாடல் மாதேஷ் தயாரித்து வெங்கடேஷ் இயக்கிய  சாக்லேட் திரைப்படத்திலிருந்து மல்லே மல்லே தேவாவின் இசையில் பாடினார். 2005 ஆம் ஆண்டில் விருது பெற்ற கன்னத்தில் முத்தமிட்டால் திரைப்படத்தின் பின்னணி இசையில் இவருடைய தம்பி ஏ.ஆர்.ரஹ்மானுடன் ஒரு பாடலில் இணைந்து பணியாற்றினார். இவர் சமீபத்தில் மணிரத்னம் இயக்கிய காற்று வெளியிடை திரைப்படத்தில் சரட்டு வண்டியில  
பாடலைப் பாடினார். மேலும் சிவாஜி படத்தில் எஸ். பி. பாலசுப்பிரமணியம் மற்றும் பென்னி தயாளுடன் இணைந்து பல்லேலக்கா பாடலைப் பாடினார். கன்னடம் மற்றும் தெலுங்கில் பல்வேறு பாடல்களையும் பாடியுள்ளார். இவர் 6 க்கும் மேற்பட்ட தமிழ்த் திரைப்படங்களுக்கு இசையமைத்துள்ளார். மலையாளத் திரைப்படமான வசந்தத்தின் கனல் வாழ்க்கையில் ஒரு பாடலுக்கு இசையமைத்துள்ளார்.. இவர் மதுரை குமரன் சில்க்ஸ், சுகுணா மோட்டார்கள்,டாஸ்லர் நைல் பாலிஸ் போன்ற பல்வேறு நிறுவனங்களுக்கு ஜிங்கில்ஸை அமைத்திருக்கிறார். இவர் 'ரையின்ட்ராப்ஸ்' என்று ஓர் இளைஞர் சார்ந்த சமூக அமைப்பின் நல்லெண்ணத் தூதராக இருக்கின்றார்.  

## திரைப்படவியல்
### ஒரு பாடகராக
- "மதுரை ஜில்லா" - ஸ்ரீ
- "விடைகோடு எங்கள்" - கன்னத்தில் முத்தமிட்டால்
- "மல்லே மல்லே" - சாக்லேட்
- "ஆஹா தமிழம்மா" - கண்களால் கைது செய்
- "பார்த்தாலே பரவசம்" - பார்த்தாலே பரவசம்
- "பல்லேலக்கா " - சிவாஜி: தி பாஸ்
- "கெடா கரி" - ராவணன்
- "நான் ஏன்" - எம்டிவி (2013) இல் கோக் ஸ்டுடியோ (சீசன் 3 )
- "என்னிலே மகா ஒலியோ" - கோக் ஸ்டுடியோ (சீசன் 3) எம்டிவி (2013)
- "கர்ம வீரன்" - " கோச்சடையான் "
- "புத்தம் புதிதாய்" - "கடைசி பக்கம் (வரவிருக்கும் படம்)"
- "சாரட்டு வண்டியில" - காற்று வெளியிடை
- "மோரேத்துக்குச்சிந்தி" - செல்லியா

### ஓர் இசையமைப்பாளராக
- மச்சி (2004)
- ஆடாத ஆட்டமெல்லாம் (2009)
- பேசுவது கிளியா (2009)
- கடலகி (2010)
- என்னை ஏதோ செய்து விட்டாய் (2011)
- மஞ்சோட்டிலே வீடு (2012)
- வசந்தத்தின் கனல் வழிகளில் (2014)
- புரியாத ஆனந்தம் புதிதாக ஆரம்பம் (2015)
- கடைசி பக்கம் (2015)
- ஏண்டா தலையில எண்ண வெக்கல (2018)

## தயாரிப்பாளராக
1. ஏண்டா தலையில எண்ண வெக்கல - (2018)
# இந்தியாவில் பாலின ஊதிய இடைவெளி



**இந்தியாவில் பாலின ஊதிய இடைவெளி** (Gender pay gap in India) என்பது வருமானம் ஈட்டும், வேலைவாய்ப்பு மற்றும் தொழிலாளர் சந்தையில் பெண்கள் மற்றும் ஆண்களுக்கு இடையேயான வருமானத்தில் உள்ள வேறுபாட்டைக் குறிக்கிறது. 2013 ஆம் ஆண்டில், இந்தியாவில் பாலின ஊதிய இடைவெளி வீதம் 24.81% என மதிப்பிடப்பட்டுள்ளது. மேலும், பொருளாதாரத்தில் பெண்களின் பங்களிப்பின் அளவை பகுப்பாய்வு செய்யும் போது, இந்த அறிக்கையில் இந்தியா அதன் பட்டியலில் கீழ் உள்ள 10 நாடுகளில் உள்ளது. இதில், சமமற்ற ஊதியத்துடன், சமமற்ற பிரதிநிதித்துவமும் உள்ளது, ஏனென்றால் பெண்கள் இந்திய மக்கட் தொகையில் கிட்டத்தட்ட பகுதி அளவு உள்ளனர். மக்கட் தொகையின் மொத்தத்தில் சுமார் 48% என்றாலும், தொழிலாளர் குழுவில் அவர்களின் பிரதிநிதித்துவம் மொத்தத்தில் நான்கில் ஒரு பங்கு மட்டுமே உள்ளது.  

## வரலாறு மற்றும் பங்களிப்பு காரணிகள்
1901 முதல் 1951 வரை இந்தியாவில் பெண் தொழிலாளர் பங்கேற்பு விகிதம் 28 முதல் 34 சதவிகிதம் வரை இருந்தது, இது 1990 இல் காணப்பட்ட பங்கேற்பை விட அதிகமாகும். இந்த விகிதம் மாநிலத்துக்கு மாநிலம் மாறுபடும். தென்னிந்தியாவில் உள்ள மாநிலங்களை விட வட இந்தியாவில் உள்ள பிராந்தியங்களில் (அதிக ஆணாதிக்க ரீதியாகக் காணப்படுகின்றன) பெண்களின் பங்கேற்பு விகிதங்கள் குறைவாக உள்ளன, அங்கு பெண்களுக்கு முறையான பொருளாதாரத்தில் பங்கேற்க அதிக சுதந்திரம் உள்ளது. வட இந்தியாவின் கிராமப்புறங்களில், பாலின அடிப்படையில் தொழிலாளர் பணிகள் பிரிக்கப்படுகிறது. உழவு மற்றும் அறுவடை போன்ற பிற பணிகள் ஆண்களால் மட்டுமே செய்யப்படும்போது, தானியங்களை உலர்த்துவது மற்றும் சேமிப்பது போன்ற விவசாயத்தில் சில நடவடிக்கைகள் குறிப்பாக பெண்களுக்கு ஒதுக்கப்பட்டுள்ளன. இது விருப்பம் சார்பான நடவடிக்கைகள் மட்டுமே, இதில் ஆண் ஆதிக்கம் இருப்பது இல்லை. இந்தியாவில் பெண் தொழிலாளர் பங்கேற்பு தனிப்பட்ட சேவைகள் மற்றும் பராமரிப்புப் பணிகள் சம்பந்தப்பட்ட துறைகளில் அதிகமாக இருப்பதைக் காணலாம், மேலும் முறைசாரா துறைகளில், குறிப்பாக விவசாயத்தில் அதிகமாக உள்ளது.  

### பண்பாட்டு தடைகள்
இந்தியாவில் மாநிலத்திற்கு மாநிலம் சமூக மற்றும் பண்பாட்டு விதிமுறைகள் மாறுபடும் அதே வேளையில், ஊதியம் பெறும் தொழிலாளர் சந்தையில் இருந்து பெண்களை விலக்குவது மற்றும் பொருளாதார அடிப்படையில் தொழிலாளர்களை பிரிப்பது ஆகியவை பொதுவாகாவே நடைபெறும் செயல்களாகும்.
# இலட்சுமி சர்மா



**இலட்சுமி சர்மா** (Laxmi Sharma) என்பவர் ஒரு நேபாள தொழிலதிபர் ஆவார். ஆட்டோ ரிக்சா ஓட்டிய முதல் பெண்மணி என்ற பெருமையைப் பெற்ற இவர், நேபாளத்தில் முதல் பட்டன் தொழிற்சாலையை நிறுவினார். சர்மா இளம் வயதில் திருமணம் செய்து கொண்டார், விவாகரத்து பெற்ற பிறகு பதினாறு ஆண்டுகள் வீட்டு வேலை பார்ப்பவராக வேலை செய்தார். பின்னர், அவள் ஒரு ரிக்ஷா ஓட்ட ஆரம்பித்தார். ஒரு பெண் ஓட்டுநராக இருந்ததால் இவர் துன்புறுத்தப்பட்டாலும், இவர் பொத்தான்களை உருவாக்கும் லக்ஷ்மி வுட் கிராஃப்ட் உத்யோக் என்ற நிறுவனத்தைத் திறந்தார். பொத்தான்கள் ஜெர்மனி, சுவிட்சர்லாந்து, சாம்பியா, டென்மார்க் மற்றும் அமெரிக்காவிற்கு ஏற்றுமதி செய்யப்பட்டன.  

## தனிப்பட்ட வாழ்க்கை
சர்மா அரச குடும்பத்தின் அரண்மனையில் வேலை செய்தார், அங்கு பூஜையின் போது பூக்களை எடுக்க வேண்டியிருந்தது. அதன் பிறகு, அவள் அறையை சுத்தம் செய்து இளவரசியுடன் நேரத்தை செலவிட்டாள். இவர் டெம்போவை இயக்க ஒரு ஆளை நியமித்தார். டெம்போவை ஓட்டியதற்காக தனது சமூகத்தால் அவமானப்படுத்தப்பட்டு துன்புறுத்தப்படுவதாக சர்மா பின்னர் தெரிவித்துள்ளார். இவர் மேலும் கூறினார்: "ஆண்கள் இவரைத் துன்புறுத்தினார்கள் - பாலியல் தடயங்களை உருவாக்கி, இவருடைய முடியை இழுத்து, இவரைத் தொட முயற்சித்தார்கள். சில நேரங்களில் பெண் பயணிகள் கூட கட்டணம் செலுத்த மறுத்தனர், ஏனெனில், ஒரு பெண்ணாக, இவரிடம் எந்த அச்சுறுத்தலும் இல்லை". பின்னர் இவர் ஒரு நாளைக்கு 100 ரூபாய் சம்பாதிக்க ஆரம்பித்தார். மேலும், இவர் ஐந்து டெம்போக்களை வாங்கினார்.  

இரண்டு வருடங்கள் கழித்து, வாகனம் ஓட்டுவதை நிறுத்திய பிறகு, இவர் ஒரு பொத்தான் தொழிற்சாலையான லக்ஷ்மி உட் கிராஃப்ட் உத்யோக்கைத் திறந்தார். இது நேபாளத்தின் முதல் பட்டன் தொழிற்சாலை ஆகும். இவர் தனது தொழிற்சாலையில் வேலை செய்ய நான்கு பேரை வேலைக்கு அமர்த்தினார். இத்தொழிற்சாலையின் தொழிலாளர்கள் "விலங்குகளின் எலும்புகள் மற்றும் கொம்புகள், குறிப்பாக எருமைகள்" ஆகியவற்றிலிருந்து பொத்தான்களை உருவாக்கினர். இவரது தொழிற்சாலையில் தயாரான பொத்தான்கள் ஜெர்மனி, சுவிட்சர்லாந்து, சாம்பியா, டென்மார்க் மற்றும் அமெரிக்காவிற்கு ஏற்றுமதி செய்யப்பட்டன. பொத்தான்கள் ரால்ப் லாரன் மற்றும் ஜாரா உள்ளிட்ட முக்கிய நிறுவனங்களால் இறக்குமதி செய்யப்படுகின்றன. இந்நிறுவனம் சுமார் பதினைந்தாயிரம் பட்டன்களை வடிவமைத்துள்ளது.
# இந்தியப் பிரிவினையின்போது பெண்களுக்கு எதிரான வன்முறைகள்

**இந்தியப் பிரிவினையின்போது, பெண்களுக்கு எதிரான வன்முறை** (*Violence against women during the partition of India*) ஒரு பரந்த சூழ்நிலையாக இருந்தது. மேலும், பிரிவினையின் போது 75,000 முதல் 100,000 பெண்கள் கடத்தப்பட்டு பாலியல் பலாத்காரம் செய்யப்பட்டதாக மதிப்பிடப்பட்டுள்ளது. இந்த காலகட்டத்தில் பெண்கள் மீது ஆண்களால் மேற்கொள்ளப்பட்ட பாலியல் பலாத்காரம் நன்கு ஆவணப்படுத்தப்பட்டுள்ளது. பெண்களுக்கு எதிரான முறையான வன்முறைகள் மார்ச் 1947 இல் ராவல்பிண்டி மாவட்டத்தில் தொடங்கியது. சீக்கிய பெண்கள் முஸ்லீம் கும்பல்களால் குறிவைக்கப்பட்டனர். பின்னர் இந்தியாவும் பாக்கித்தானும் கடத்தப்பட்ட பெண்களை திருப்பி அனுப்பும் பணியில் ஈடுபட்டன. முஸ்லிம் பெண்கள் பாக்கித்தானுக்கும், இந்து, சீக்கிய பெண்கள் இந்தியாவுக்கும் அனுப்பப்பட்டனர். நவகாளி வன்முறையின் போது பல இந்து பெண்கள் கடத்தப்பட்டனர். 1946இல் பீகாரில் முஸ்லிம்கள் படுகொலை செய்யப்பட்டபோது பெண்களுக்கு எதிரான வன்முறை ஏற்பட்டது. பாட்னா மாவட்டத்தில் மட்டும் ஆயிரக்கணக்கானோர் கடத்தப்பட்டனர். பீகாரில் முஸ்லிம் பெண்கள் கிணற்றில் குதித்து தற்கொலை செய்து கொண்டனர். நவம்பர் 1946இல், கர்முக்தேஷ்வர் நகரத்தில் முஸ்லிம் பெண்கள் இந்து கும்பல்களால் ஆடைகளை களையப்பட்டு, நிர்வாணமாக இழுத்துச் செல்லப்பட்டும் வன்கலவியிலும் உட்படுத்தப்பட்டனர்.  

### கடத்தல்களின் மதிப்பீடுகள்
கடத்தப்பட்ட பெண்களின் சரியான புள்ளிவிவரங்கள் தெரியவில்லை. மேலும், மதிப்பீடுகளும் வேறுபடுகின்றன. லியோனார்ட் மோஸ்லி மொத்தம் 100,000 பெண்கள் எல்லா பக்கங்களிலும் கடத்தப்பட்டதாக எழுதினார். பாக்கித்தானில் 33,000 இந்து, சீக்கிய பெண்கள் கடத்தப்படிருப்பதாக இந்திய அரசு மதிப்பிட்டது. இந்தியாவில் 50,000 முஸ்லிம் பெண்கள் கடத்தப்பட்டதாக பாக்கித்தான் அரசு மதிப்பிட்டது. பிரிவினை கலவரத்தின் போது மொத்தமாக 40,000-45,000 பெண்கள் கடத்தப்பட்டதாக ஆண்ட்ரூ மேஜர் மதிப்பிடுகிறார். இந்து, சீக்கிய பெண்களை விட சுமார் இரண்டு மடங்கு முஸ்லிம் பெண்கள் கடத்தப்பட்டனர். 60,000 முஸ்லிம் பெண்கள் கடத்தப்பட்டதாக மஸ்ரூர் மதிப்பிடுகிறார். பேகம் தசாடூக் உசைன் 90,000 முஸ்லீம் பெண்கள் கடத்தப்பட்டதாக மதிப்பிட்டுள்ளார்.  

## மீட்பு
செப்டம்பர் 1947 இல் இந்தியப் பிரதமர் நேருவும் பாக்கித்தான் பிரதமர் லியாகத் அலி கான் ஆகிய இருவரும் கட்டாயத் திருமணங்களை அங்கீகரிக்க மாட்டோம் என்று உறுதியளித்தனர். இரு நாடுகளும் இந்த ஒப்பந்தத்தை திசம்பர் மாதத்தில் நடந்த மேலாதிக்க மாநாட்டில் ஒப்புக்கொண்டனர்.  

பல பெண்கள் தங்கள் குடும்பங்கள் மற்றும் சமூகங்களால் வெட்கப்பட்டு நிராகரிக்கப்படுவார்கள் என்ற பயத்தில் மீட்கபடுவதை மறுத்தனர். அதே நேரத்தில் சில பெண்கள் தங்கள் புதிய 'குடும்பங்களுக்கு' தங்களை சரிசெய்து கொண்டனர். எனவே திரும்பி வர மறுத்தனர். 1954 வாக்கில் இரு அரசுகளும் பெண்களை வலுக்கட்டாயமாக திருப்பி அனுப்பக்கூடாது என்று ஒப்புக்கொண்டன.
# நாயக்கர் (பட்டம்)

**நாயக்கர் பட்டம்** (**Nayak**, **Naik** **and** **Nayaka**) மத்தியகால இந்திய வரலாற்றில் குறிப்பாக விஜயநகரப் பேரரசு மற்றும் மராத்தியப் பேரரசு ஆட்சிக் காலத்தில் குறிப்பிட்ட பிரதேசத்தை ஆளும் ஆளுநர்களை நாயக் அல்லது நாயக்கர்கள் என அழைக்கப்பட்டனர்.  
மேலும் நாயக்கர் எனும் சொல் இந்தியாவில் வாழும் பல இந்துச் சமூகங்களின் குலப்பெயராகவும் உள்ளது.  

தென்னிந்தியாவில் விஜயநகரப் பேரரசின் வீழ்ச்சிக்குப் பிறகு தஞ்சை நாயக்கர்கள், மதுரை நாயக்கர்கள், செஞ்சி நாயக்கர்கள், காளஹஸ்தி நாயக்கர்கள், சித்திரதுர்க நாயக்கர்கள் மற்றும் கண்டி நாயக்கர்கள் போன்ற சுதந்திர நாயக்க வம்சங்கள் நிறுவப்பட்டது.  

ஆந்திரா, தெலுங்கானா மற்றும் தமிழ்நாட்டில், நாயுடு மற்றும் நாயக்கர், நாயக்கர் போன்ற குடும்பப்பெயர்களின் பிற பதிப்புகள் பீதர் வால்மீகி, காப்பு, பலிஜா, கொல்லா, தெலகா மற்றும் கம்மா போன்ற சமூக மக்களால் பயன்படுத்தப்படுகின்றன. தமிழ்நாட்டில் தெற்கில், தெலுங்கு சாதியினரான பலிஜா, கொல்லா மற்றும் கம்மாக்கள் நாயக்கர் பட்டத்தை பயன்படுத்துகின்றனர்.கர்நாடகாவின் முஸ்லீம் சித்தி சமூகத்தினர், பிஜப்பூர் மன்னர்களிடமிருந்து பெற்ற பட்டப்பெயரான நாயக்கர் என்ற குடும்பப்பெயரைப் பயன்படுத்துகின்றனர். கர்நாடகாவில் இது முன்பு வோக்கலிகா சமூகத்தின் சில தலைவர்களால் பயன்படுத்தப்பட்டது. மகாராஷ்டிராவில் நாயக் மற்றும் நாயக் குடும்பப்பெயர் சத்திரிய மராட்டியர்கள், பிரபு குலத்தின் 4 உட்பிரிவின் பிராமண சமூகத்தினர் மற்றும் தேசஸ்த் பிராமணர் சமூகங்களால் பயன்படுத்தப்படுகிறது.  

ஒடிசாவில், "நாயக்" என்ற பட்டப் பெயர் சத்திரியச் சமூகத்தினர் பயன்படுத்துகிறார்கள். தமிழ்நாட்டில் சென்னை, திருவள்ளூர், காஞ்சிபுரம், மற்றும் செங்கல்பட்டு ஆகிய மாவட்டங்களில் உள்ள வன்னியர் சாதியைச் சேர்ந்தவர்கள் நாயக்கர் என்ற பட்டப்பெயரைப் பயன்படுத்துகின்றனர். தமிழ்நாட்டில் ஜக்கம்மா குலத்தைச் சேர்ந்தவர்கள் நாயக்கர் எனும் சாதிப் பெயர் தாங்கி உள்ளனர். தஞ்சாவூர் மாவட்டம் உள்ளிட்ட பகுதிகளில் வாழும் துளுவ வெள்ளாளர்கள் நாயக்கர் பட்டம் தாங்கி உள்ளன. ஈசநாட்டு கள்ளர்கள் தஞ்சாவூர், புதுக்கோட்டை பகுதியில் நாயக்கர் பட்டம் பயன்படுத்துகின்றனர். அதில் குறிப்பிடதக்கவர்கள் அய்யம்பேட்டை சாவடி நாயக்கர் ஜமீன் ஆவார்கள். ஆந்திரா மற்றும் தெலுங்கானாவில் *நாயக்* எனும் பழங்குடி மக்கள் நாயக்கர் குடும்பப்பெயர் கொண்டுள்ளனர். மேலும் பழங்குடி சமூகங்களான லம்பாடிகள், சுகாலி அல்லது பஞ்சாரா உள்ளிட்ட பழங்குடி சாதியினர் நாயக்கர் எனும் குடும்பப் பெயர் கொண்டுள்ளனர். கவுட சாரஸ்வத் பிராமணர் மற்றும் ராஜபூர் சரஸ்வத் பிராமணர்கள் சமூகத்தில் நாயக் என்பது ஒரு முக்கிய குடும்பப்பெயர் ஆகும்.
# குடும்பம் நடத்தும் பொறுப்பாண்மை

**குடும்பம் நடத்தும் பொறுப்பாண்மை** (Social housekeeping) என்று அழைக்கப்படும் குடும்பம் நடத்தும் பொறுப்பாண்மை என்பது ஒரு சமூக-அரசியல் இயக்கமாகும். இது முதன்மையாக 1880 கள் முதல் 1900 களின் முற்பகுதி வரை அமெரிக்காவைச் சுற்றியுள்ள முற்போக்கான சகாப்தத்தில் நிகழ்ந்தது.  

இந்த இயக்கம் ஒரு பெண்ணின் களத்தை வீடு என்ற வழக்கமான பார்வையில் இருந்து விரிவுபடுத்தியது. சமூக அரசியல் விடயங்களில் பெண் பங்கேற்பை அதிகரிப்பதை நியாயப்படுத்த குடும்பம் நடத்தும் பொறுப்பாண்மை பயன்படுகிறது.  

## தோற்றம்
பொருள்சார் பெண்ணியவாதிகளின் கூற்றுப்படி, வீட்டு வேலைகளின் சமநிலையற்ற பிரிவுக்கு இந்த பணிகளின் நிதி ஒப்புதல் உதவும். கலாச்சார பெண்ணியவாதிகள், பாரம்பரிய பெண்களின் வேலைகளிலிருந்து வளர்ந்த திறன்கள் அவர்களை உள்ளூர் அரசாங்கத்தின் பணிகளுக்கு மிகவும் பொருத்தமானவர்களாக மாற்றுவதாக நம்பினர்.  

மனைவி மற்றும்/அல்லது தாயின் உருவமாக ஒரு பெண்ணின் அத்தியாவசியப் பாத்திரத்தை சித்தரிக்கும் பெண்ணியத்தின் வழக்கமான மரபுகள், சீர்திருத்தப் பெண்களின் வேலையை எளிதாக்கியது.அவர்களின் முந்தைய வீட்டு வேலைகள் மற்றவர்களின் தேவைகள் மற்றும் தேவைகள் பற்றிய உள்ளார்ந்த விழிப்புணர்வை உருவாக்கியிருந்ததால் அவர்கள் அரசியல் மற்றும் சமூக மட்டங்களில் தங்கள் நகரங்களை ஒழுங்கமைப்பதில் அவர்களின் மதிப்பையும் நிபுணத்துவத்தையும் நியாயப்படுத்த முடியும் என நம்ப்பப்படுகிறது  

## வளர்ச்சி

சமூக ஆர்வலர்கள், சங்கப் பெண்கள் மற்றும் வகைப்படுத்தப்பட்ட பெண்கள் தங்களது படைப்புகளில் குடும்பம் நடத்தும் பொறுப்பாண்மையின் ஆரம்ப தோற்றங்களைக் காணலாம். குடும்பம் நடத்தும் பொறுப்பாண்மை இயக்கம் பாரம்பரிய வீட்டுப் பாலினப் பாத்திரங்களைப் பயன்படுத்தி சமூக செயல்களுக்கு உதவியது .  

வீட்டுப் பொறுப்பாண்மை இயக்கம் வளர்ச்சி பெற்ற போது, பெண்கள் குழுக்கள் இதே போன்ற சீர்திருத்தத்தை நாடின, இது பெண்கள் சங்கத்தினை இயக்கத்தின் பணியில் ஈடுபட வழிவகுத்தது. வீட்டுப் பொறுப்பாண்மை இயக்கத்தின் நோக்கங்களைப் போலவே, மகளிர் கழகங்களும் தனியார் மற்றும் பொதுத் துறைகளுக்கு இடையில் சமூக ரீதியாக விதிக்கப்பட்ட இடைவெளியைக் குறைப்பதற்கான வாய்ப்பை வழங்கின.  

1890 களில், *மேரி ஏனோ பாசெட் மம்ஃபோர்ட்*, நகராட்சி வீட்டுப் பணியாளர்களாக பணியாற்றுவதற்கான சங்கப் பெண்களின் திறனை அதிகரிக்க வசதியாக மகளிர் குடிசார் சங்கம் மற்றும் ஆண்கள் நகராட்சி சங்கத்திற்கு இடையே ஒரு கூட்டணியை உருவாக்க பணியாற்றினார். ஆண்கள் கட்சிகள் மற்றும் அரசாங்கத்தில் நேரடியாக வேலை செய்ய முனைந்திருந்தாலும், பெண்களின் விலக்கப்பட்ட உரிமைகள் தன்னார்வ அமைப்புகளை உருவாக்கவும் செயல்படவும் தூண்டியது.  

சமூகப் பராமரிப்பு இயக்கம் அனைத்துப் பெண்களுக்கும் வாக்களிப்பதற்கு சமமாக இருக்க வேண்டிய அவசியமில்லை எனக் கூறியது. வாக்குரிமை மற்றும் வாக்குரிமை எதிர்ப்பு இயக்கங்களில் சீர்திருத்த பெண்கள் இடம் பெற்றிருந்தனர். *கரோலின் பார்ட்லெட் கிரேன்* போன்றவர்கள், சில சமூக வீட்டுப் பணியாளர்கள் வாக்களிப்பது சமூக வீட்டுப் பணியாளர்களின் செயல்திறனை அதிகரிக்கும் என்று நம்பினர்.  

ஜேன் ஆடம்ஸ் போன்ற பெண் சீர்திருத்தவாதிகளின் படைப்புகளில் சமூக வீட்டு பராமரிப்பின் பிற்கால கருத்துக்கள் வெளிப்படுத்தப்படுகின்றன.
# ககோன் பீபி


## தனிப்பட்ட வாழ்க்கை
நூர்ஜஹான் ககோன் பீபி (முதலில் ககேத் ஹென்னியாடா, ககேத் ஹஞ்சியாடா என அறியப்பட்டார்) இந்தியாவின் மேகாலயாவில், நயிரை காசியா பல்லியில் உள்ள காசி குடும்பத்தில் பிறந்தார். இவர்,1970இல் திராய் கிராமத்தைச் சேர்ந்த சாகித் அலி என்பவரை மணந்தார். திருமணத்திற்குப் பிறகு, இவரது பெயர் நூர்ஜஹான் பேகம் என்று மாற்றப்பட்டது. ஆனால் இவர் பெரும்பாலும் ககோன் பீபி என அறியப்பட்டார். இவர் 16 மார்ச் 1971 அன்று சகினா என்ற மகளை பெற்றெடுத்தார். இந்தியாவில் பெண்களுக்கு எதிரான பாலின பாகுபாடு காரணமாக, இவரது கணவர் அதிருப்தி அடைந்தார். இதன் காரணமாக இவர்கள் பிரிந்தனர். பின்னர் இவர் அப்துல் மஜித் கான் என்பவரை மணந்தார். இவர்களுக்கு ஒரு என்ற ஒரு மகன் பிறந்தான். இவரது கணவர் மஜித் வங்காளதேச எல்லைக் காவல் முகாமில் பணி செய்து கொண்டு அங்கேயே தங்கியிருந்தார். இரண்டு மாதங்களுக்குப் பிறகு, தனது முதல் மகன் சகினாவை தன் முந்தைய வீட்டிலிருந்து அழைத்து வந்தார். திரும்பி வந்த பிறகு, இவரது கணவனைக் காணவில்லை. மஜீத், தோவராபஜார் உபாசிலாவின் முகாமுக்கு மாற்றப்பட்டதாக கேள்விப்பட்டு, இவர் அவரைத் தேடி அங்கு சென்றார்.  

## விடுதலைப் போர்
ககோன், தனது கணவரைத் தேட அங்கு சென்றபோது தோவராபஜார் பகுதியில் ஒரு போர் நடந்து கொண்டிருந்தது. இவர் தெங்கிராட்டிலா முகாமிற்கு சென்றார். பாக்கித்தானிய இராணுவம் இவரை ஒரு பதுங்கு குழியில் பிடித்தது. இவர் பல நாட்கள் மனிதாபிமானமற்ற உடல் மற்றும் மன சித்திரவதைகளை எதிர்கொண்டார். இவர் தனது கணவரை கண்டுபிடிக்கும் நம்பிக்கையை இழந்து முக்தி வாகினியில் சேர்ந்தார் (வங்காளதேச விடுதலைப் போரின் போது, பாக்கித்தான் இராணுவத்தில் இருந்த வங்காளப் போர் வீரர்கள் மற்றும் படை அதிகாரிகளைக் கொண்டு உருவாக்கப்பட்ட எதிர்ப்பு இயக்கம்). சுதந்திரப் போராட்ட வீரர் இரகமத் அலி இவரை தளபதி மிர் சௌகத் அலிக்கு அறிமுகப்படுத்தினார். சௌகத் காகோன் பீபியை 'மதத்தின் சகோதரி' என்று அழைத்தார். அவரது அறிவுறுத்தலால், இவர் ஒரு பிச்சைக்காரியைப் போல மாறுவேடத்தில் இரகசிய முகவராக வேலை செய்ய ஆரம்பித்தார்.  

ஏப்ரல் 1971இல், தோவராபஜார் உபாசிலாவில் உள்ள பங்களா பஜாரில் உளவு பார்த்தபோது ககோன் பீபி ரசாக்கர்களால் பிடிக்கப்பட்டார். சூடான இரும்பு கம்பியால் எரிப்பது உட்பட அவர்கள் இவரை மிகவும் கொடுமைப்படுத்தினர். பாலியல் சித்திரவதையும் தீவிரப்படுத்தப்பட்டது. பின்னர், அவர்கள் இவரை தெங்கிராட்டிலாவில் உள்ள பாக்கித்தான் முகாமிற்கு அழைத்துச் சென்றனர். அங்கு, இவர் பாக்கித்தான் ராணுவ தளபதியிடம், தான் பாக்கித்தான் சிப்பாய் அப்துல் மஜித்தான் வந்ததாகவும் கூறினார். பாக்கித்தான் தளபதியும் இவரை நம்பினார். மாறாக, அவள் பாக்கித்தானியர்களுக்காக உளவுவேலை செய்ய கேட்டுக் கொள்ளப்பட்டாள். இவரும் ஒப்புக்கொண்டு, சுதந்திரப் போராளிகளுக்கு மிகவும் பயனுள்ள வழியில் தகவல்களை வழங்க உதவினார். இது முதன்மையாக பாக்கித்தான் தளபதியிடமிருந்து அடையாள அட்டையைப் பெறுவதன் மூலம் அடையப்பட்டது. அந்த அடையாள அட்டையுடன் இவர்அடிக்கடியும் மிக எளிதாகவும் பாக்கித்தானிய முகாமுக்கு செல்லத் தொடங்கினார். மேலும், சுதந்திரப் போராளிகளுக்கு முக்கியமான தகவல்களை வழங்கினார்.  

பின்னர் ககோன் கிட்டத்தட்ட 20 போர்க்களங்களில் பங்கேற்றார். அல்லது 90 முதல் 103 வயது வரை இருக்கு எனக் கூறுகிறது.
# பிரின்சி மங்களிகா

**பிரின்சி மங்களிகா** (*Princy Mangalika*) என்பவர் இலங்கையைச் சேர்ந்த ஒரு சமூக சேவகராவார். எச்ஐவி/எய்ட்சு எனும் பால்வினை நோயால் பாதிக்கப்பட்டு நோயை எதிர்த்து போராடிக் கொண்டிருந்தார். இலங்கையில் எய்ட்சு நோய்த்தொற்றை எதிர்த்து விரிப்புணர்வை ஏற்படுத்திய செயல்பாட்டினால் நன்கு அறியப்பட்டவராக இருந்தார். எய்ட்சு வைரசால் பாதிக்கப்பட்ட மக்களுக்கு உதவும் ஒரு தன்னார்வ தொண்டு நிறுவனமான நேர்மறை பெண்கள் வலையமைப்பு என்ற அமைப்பை இவர் நிறுவினார். 2019 ஆம் ஆண்டு மார்ச்சு மாதம் சர்வதேச மகளிர் தினத்தைத்யொட்டி, இலங்கையில் பன்னிரெண்டு பெண் சாதனையாளர்களில் ஒருவராக இவரும் அங்கீகரிக்கப்பட்டார்.  

## வாழ்க்கைக் குறிப்பு
பிரின்சி 2003 ஆம் ஆண்டு இலங்கையின் மேற்கத்திய மாகாணத்தில் அமைந்துள்ள இரகமா என்ற ஊரில் பிறந்து வளர்ந்தார். கணவர் மூலம் இவருக்கு பால்வினை நோயால் பாதிப்பு ஏற்பட்டது கண்டறியப்பட்டது. எனவே பால்வினை நோய்க்கு பலியானதிலிருந்து இவரது சமூகத்தில் பாகுபாடு காட்டபட்டு தனித்து ஒதுக்கப்பட்டார். இதுவே நேர்மறை பெண்கள் வலைப்பின்னல் அமைப்பை உருவாக்க அடித்தளமாக அமைந்தது. பிரின்சியின் கணவர் வெளிநாட்டில் உள்ள ஒரு விடுதியில் பணிபுரிந்தபோது பால்வினை நோயால் பாதிக்கப்பட்டு தொற்றுக்கு ஆளாகியிருந்தார். இந்த நோய்த்தொற்று காரணமாக இவரது கணவர் தற்கொலை செய்து கொண்டார் இதனால் பிரின்சியின் குடும்பத்தினரை கிராம மக்கள் ஊரைவிட்டே விரட்டியடித்தனர்.  

2003 ஆம் ஆண்டில் மங்களிகாவுக்கு எச்ஐவி இருப்பது கண்டறியப்பட்டது. சமூக அவப்பெயரை சமாளிக்கவும், சிகிச்சை பெறவும், நோயுடன் தொடர்புடைய அவமான உணர்வை வெளியேற்றவும் வெட்கப்படாமல் மற்றவர்களுக்கு உதவுவதையே தன் வாழ்க்கையின் குறிக்கோளாகக் கொண்டார்.பல நோயாளிகள் சிகிச்சை அல்லது சோதனைகளுக்கு செல்ல இடமில்லாமல் மங்களிகாவின் அலுவலகத்தில் வசிக்கிறார்கள். இவர் அவர்களுக்கு உணவளிக்கிறார். அவர்களின் பலவீனமான தருணங்களில் அவர்களுக்கு உதவுகிறார். இந்த காரணத்திற்காக இவருக்கு எப்போதும் நிதி உதவி தேவைப்பட்டது.  

எய்ட்சு உள்ளவர்களைக் கவனித்துக்கொள்ளும் ஒரு அரசு சாரா நிறுவனமான நேர்மறை பெண்கள் வலையமைப்பு என்ற அமைப்பின் பெருமைக்குரிய நிறுவனராக வாழ்ந்தார். இந்த அமைப்பின் மூலம் எச்.ஐ.வி பாதித்த 32 குழந்தைகள் உட்பட 300 க்கும் மேற்பட்டவர்களுக்கு உதவப்பட்டது.  

மங்களிகாவிற்கு இரண்டு பெண் குழந்தைகள். மங்களிகாவின் குடும்பத்தினருக்கு மிரட்டல் கடிதங்கள் வரத் தொடங்கின. இவர்கள் வசிக்கும் வீட்டின் மீது கற்கள் வீசப்பட்டன. தெருவில் இறங்கி இவர்கள் நடக்கும்போது ஆபாசமாக கத்தினார்கள். இந்தப் பெண் மற்றும் இவரது மகள்களுக்கான பிரச்சனைகள் முடிவடையாமல் தொடர்ந்தன. ஒரு நாள் இவர்கள் வீட்டுக்கும் தீ வைத்து கொளுத்தினார்கள்.  

## தொழில்
சமூகத்தில் இவரது குடும்பம் தவறாக நடத்தப்பட்டதால், தனது 53 ஆவது வயதில் பிரின்சி எய்ட்சு நோயால் பாதிக்கப்பட்ட மக்களை கவனித்துக்கொள்ளும் நோக்கத்துடன், எச்.ஐ.வியால் பாதிக்கப்பட்ட மருத்துவர் கமலிகா அபேரத்னவுடன் இணைந்து 2009 ஆம் ஆண்டில் நேர்மறை பெண்கள் வலையமைப்பை நிறுவினார். 2012 ஆம் ஆண்டில் எய்ட்சு நோயால் பாதிக்கப்பட்ட மக்களுக்கு செய்த சிறந்த சமூக சேவைகளுக்காக இவரது அமைப்பான நேர்மறை பெண்கள் வலையமைப்பு ஐக்கிய நாடுகள் சபையின் சிவப்பு நாடா விருதைப் பெற்றது. 2016 ஆம் ஆண்டில் அடா தெரானா இலங்கையர் என்ற விருதின் ஒரு பகுதியாக அன்சங் ஈரோயின் என்ற விருதும் வழங்கப்பட்டது.
# திருசுதிவாதம்



**திருசுதிவாதம்** என்பது சமண சமயத்துக்குரிய தொலைந்து போன புனைவு நூலாகும். சுவேதாம்பர மரபின் படி, மகாவீரரால் வெளிப்படுத்தப்பட்டு கணாதரர் சுதர்மசுவாமியால் தொகுக்கப்பட்ட 12 சமண ஆகமங்களில் இறுதியானதாகும். திருசுதி வாதம் என்பது "கருத்துக்கள் பற்றிய வேறுபாடுகள்" எனப் பொருள்படும். இது தற்போது முழுவதுமாக இழக்கப்பட்டுவிட்டதாகக் கருதப்படும் பதினான்கு பூர்வங்கள் அலது முன்னைய அறிவு பற்றிய முழுமையான அறிவைக் கொண்டிருந்ததாகக் கூறப்படுகிறது. எவ்வாறாயினும், இதன் உள்ளடக்கங்கள் நந்தி மற்றும் *சமவயங்க சூத்திர*த்தில் மேற்கோள்காட்டப்பட்டும் விளக்கப்பட்டும் உள்ளன.  

## ஆகமத்தின் உள்ளடக்கத் தகவல்கள்
திருசுதிவாதம் ஐந்து பகுதிகளைக் கொண்டுள்ளது. அவையாவன:  
1. பரிகர்மா
1. சூத்திர
1. பூர்வனயோக
1. பூர்வகத
1. சூலிகா

பரிகர்மா சமணக் கணிப்பு அறிவியலை உள்ளடக்கியுள்ளதோடு, சூத்திர பகுதி கோட்பாடுகள் மற்றும் நெறிமுறைகள் பற்றிய விளக்கங்களைக் கொண்டுள்ளது. பூர்வனயோக பகுதியில் புராண விவரிப்புக்கள், சமய வாழ்க்கை வரலாறுகள் மற்றும் விளக்கமான கதைகள் இடம்பெற்றுள்ளன. பூர்வகத பதினான்கு துணைப்பிரிவுகளைக் கொண்டுள்ளதோடு, சமணக் கோட்பாடுகள் மற்றும் கொள்கைகள் பற்றிய விவரிப்புக்களை உள்ளடக்கியுள்ளது. இதன் பெயர் குறிப்பிடுவது போன்று, பூர்வங்கள் மகாவீரருக்கு முன்னரான, வாய்மொழி வடிவில் கடத்தப்பட்ட அறிவைக் கொண்டுள்ளது.
# ஜெரூ பில்லிமோரியா

**ஜெரூ பில்லிமோரியா** (Jeroo Billimoria பிறப்பு 20 ஜூலை 1965) ஓர் இந்திய சமூக தொழில்முனைவோர் மற்றும் பல சர்வதேச தன்னார்வ தொண்டு நிறுவனங்களின் நிறுவனர் ஆவார். அவரது பணி பல புத்தகங்களில் இடம்பெற்றுள்ளது. *அஃப்லாடூன்* (சர்வதேச குழந்தை சேமிப்பு), இந்திய குழந்தை உதவி எண் அறக்கட்டளை மற்றும் சர்வதேச குழந்தை உதவி ஆகியவை அவரது குறிப்பிடத்தகுந்த முயற்சிகளில் அடங்கும். அவரது சமீபத்திய முயற்சி சர்வதேச குழந்தை மற்றும் இளைஞர் நிதி (CYFI) ஆகும், இது ஜெரூவால் 2011 ஆம் ஆண்டில் நிறுவப்பட்டது.  

## ஆரம்பகால வாழ்க்கை மற்றும் கல்வி
பில்லிமோரியா இந்தியாவின் மும்பையில் பிறந்தார். இவரது பெற்றோர் கணக்காளர் மற்றும் சமூக சேவகராக இருந்தனர் . சமூக சேவையில் உறுதியாக இருந்த குடும்பத்தில் வளர்ந்த அவளது தந்தையின் மரணம் இவர் தன்னை சமூக காரணங்களுக்காக அர்ப்பணிக்க காரணமாக அமைந்தது. பில்லிமோரியா வர்த்தக இளங்கலை பிரிவினை மும்பை பல்கலைக்கழகத்தில் (முன்னர் பாம்பே பல்கலைக்கழகம்) 1986 ஆம் ஆண்டிலும் , முதுகலை சமூகப் பணியினை டாடா சமூக அறிவியல் நிறுவன கழகத்தில் 1988 ஆம் ஆண்டிலும், லாபம்சாரா நிர்வாகத்தினை நியூயார்க் நகரில் *உள்ள தெ நியூ ஸ்கூல் பார் சோசியல் ரிசர்ச்* என்பதில் 1992ஆம் ஆண்டிலும் கற்றார்.இவர் 1991 முதல் 1999 வரை, டாடா சமூக அறிவியல் நிறுவனத்தில் பேராசிரியராக இருந்தார்.  

## தொழில்

### சமூக தொழில் முனைவோர்
1989 இல் பில்லிமோரியா டாட்டா சமூக அறிவியல் கழகத்திற்குச் சென்று ஒரு பயிற்றுவிப்பாளராக ஆனார். மும்பை முகாம்களில் இவரது பட்டதாரி மாணவர்கள் பலர் சமூக சேவகர்களாக இருந்தனர்.  

மும்பையில் உள்ள குழந்தைகளைத் திறமையாகவும் விரைவாகவும் தொடர்புகொண்டு உதவக்கூடிய ஒரு அமைப்பின் தேவையை இவர் அறிந்ததால் பல குழந்தைகள் நிறுவனங்களை ஒருங்கிணைக்கும் பணியினை மேற்கொண்டார்.இதில் பலமுறை தோல்வி கண்ட பின்னர் தனது பணியினை கைவிட முடிவு செய்தார்.  

அதற்குப் பதிலாக 1991 ஆம் ஆண்டில், *மெல்ஜோல்* (ஒன்று சேருவோம்) என்ற அமைப்பை நிறுவி, சமூகப் பலன்களைக் கொண்ட திட்டங்களில், பல்வேறு பின்னணியிலிருந்து குழந்தைகளை அழைத்துச் சென்றார். இந்த அமைப்பு அவர்களின் உரிமைகள் மற்றும் பொறுப்புகளில் கவனம் செலுத்துவதன் மூலம் குழந்தைகளின் குடியுரிமை திறன்களை வளர்க்க முயல்கிறது மற்றும் அவர்களின் சூழலுக்கு சாதகமாக பங்களிக்க வாய்ப்புகளை வழங்குகிறது. 'அனைவருக்கும் சம உரிமை, வாய்ப்புகள் மற்றும் மரியாதை' என்பது *மெல்ஜோலின்* தத்துவத்தின் அடிப்படையாகும்.  

பில்லிமோரியா குழந்தைகளுக்கான அவசர தொலைபேசி சேவை வழங்குநர்களின் சர்வதேச வலையமைப்பான சர்வதேச குழந்தைகள் உதவி மையத்தினை நிறுவினார். இன்றுவரை இந்த வலையமைப்பு 133 நாடுகளில் 140 மில்லியன் அழைப்புகளுக்கு பதிலளித்துள்ளது.
# சமணத் தமிழ் இலக்கியம்

சமணத் தமிழ் இலக்கியம் என்பது சமண மதச் சார்புடைய தமிழ் மொழியிலான இலக்கியங்களைக் குறிக்கும். சமண மதம் பல்வேறு மொழிகளின் இலக்கிய வளர்ச்சிக்குப் பெருமளவில் பங்களித்துள்ளது. குறிப்பாக சமண இலக்கியங்கள் வட இந்தியப் பண்டைய மொழிகளான அர்த்தமாகதி மற்றும் மகாராட்டிரப் பிராகிருத மொழியில் பெருமளவில் இயற்றப்பட்டுள்ளன. சமண மதம் தென்னிந்தியாவினூடாகத் தமிழகத்துக்குப் பரவிய பின்னர், சமண மதத்தைச் சேர்ந்த துறவிகளும் புலவர்களும் பல்வேறு இலக்கிய மற்றும் இலக்கண நூல்களை இயற்றியும் வகுத்தும் தமிழ் மொழிக்குத் தொண்டாற்றியுள்ளனர். தமிழை வளர்த்ததாகக் குறிப்பிடப்படும் மூன்று தமிழ்ச் சங்கங்களின் மரபுக்கதை சமணர்களால் நடாத்தப்பட்ட சைனசங்கத்தை அடியொற்றி உருவாக்கப்பட்டதாக சோர்ச் எல். ஆர்ட் என்பவர் குறிப்பிடுகிறார். பொ.ஊ. 470ல் வச்சிரநந்தி என்பவரால் திராவிட சங்கம் எனும் பெயரில் ஒரு தமிழ் மொழி ஆராய்ச்சிக் கழகம் நடாத்தப்பட்டு வந்துள்ளது.  


## ஐம்பெருங் காப்பியங்கள்

1. சிலப்பதிகாரம்:  

சிலப்பதிகாரம் சமண சமயத்தை சார்ந்த நூல். இதை இயற்றியவர் இளங்கோவடிகள் ஆவார். சிலப்பதிகாரம் 3 காண்டங்களையும் 30 காதைக்காகளியும் கொண்ட நூல் ஆகும். இஃது கண்ணகியின் காற் சிலம்பை பற்றிய வரலாற்றை கூறும் நூல் ஆகும்.  

2. மணிமேகலை:  

மணிமேகலை நூலை எழுதியவர் சீத்தலை சாத்தனார் ஆவார். இஃது புத்த (அ) பௌத்த மதத்தை சார்ந்த நூல் ஆகும். இதில் 30 காதைகள் உள்ளன.  

3. சீவக சிந்தாமணி:  

சீவக சிந்தாமணியை இயற்றியவர் திருத்தக்க தேவர் ஆவார். இது 3 இலம்பகங்களை கொண்ட நூல் ஆகும். இஃது சமண சமயத்தை சார்ந்த நூல்.  

4. வளையாபதி:  

இதனை எழுதியவர் யாரென்பது இன்னும் அறியப்படவில்லை. இந்நூல் தற்காலத்தில் முழுமையாகக் கிடைக்கவில்லை. இந்நூலுக்குரிய 72 பாடல்கள் மட்டுமே கண்டெடுக்கப்பட்டுப் பதிப்பிக்கப்பட்டுள்ளன. இந்நூல் சமண சமயத்தை சார்ந்த நூல் ஆகும்.  

5. குண்டலகேசி:  

குண்டலகேசியை இயற்றியவர் நாதகுத்தனார் ஆவார். இது 19 பாடல்களை கொண்ட நூல் ஆகும். இஃது புத்த மதத்தை சார்ந்த நூல்.  

## ஐஞ்சிறு காப்பியங்கள்

1. உதயண குமார காவியம்:  

தமிழில் ஐஞ்சிறு காப்பியங்கள் என அழைக்கப்படும் ஐந்து நூல்களுள் ஒன்றாக விளங்குவது உதய குமாரன காவியம் ஆகும். இதனை எழுதியவர் யாரென்பது இன்னும் அறியப்படவில்லை. இது 6 காண்டங்களை கொண்ட நூல்.  

2. நாக குமார காவியம்:  

இதனை எழுதியவர் யாரென்பது இன்னும் அறியப்படவில்லை. இது 5 சருக்கங்களை கொண்ட நூல்.  

3. யசோதர காவியம்:  

இந்நூலை எழுதியவர் வெண்ணாவலுடையார் ஆவார். இது 5 சருக்கங்களை கொண்ட நூல் ஆகும்.  

4. நீலகேசி:  

இந்நூலை எழுதியவர் யாரென்பது இன்னும் அறியப்படவில்லை. இது 10 சருக்கங்களை கொண்ட நூல்.  

5. சூளாமணி:  

இந்நூலை எழுதியவர் தோலாமொழிதேவர் ஆவார். இது 12 சருக்கங்களை கொண்ட நூல் ஆகும்.  

## ஐஞ்சிறு காப்பியங்கள் என்னென்ன என்று சொல்லுங்கள்
## புதிய பாவினங்களின் அறிமுகம்
களப்பிரர்களின் ஆட்சிக்காலத்தில் சமண மதத்தவர் பல்வேறு புதிய பாவினங்களைத் தமிழில் அறிமுகப்படுத்தினர். விருத்தப்பாக்களாலான பல்வேறு இலக்கியங்கள் சமணர்களால் எழுதப்பட்டுள்ளன.
# இந்தியப் பாதுகாப்புப் படைகளில் பெண்கள்



இந்திய ஆயுதப் படைகளின் அனைத்துப் பிரிவுகளும் பெண்கள் பணியாற்ற அனுமதிக்கின்றன.போரினை மேற்பார்வை செய்யும் அதிகாரிகள் பணியில் பணியாற்றவும், இந்திய இராணுவத்தில் (ஆதரவு பணியாளர்களாகவும்) மற்றும் இந்தியாவின் சிறப்புப் படைகளிலும் (பயிற்சியாளரர்களாக மட்டும்) பெண்கள் பங்களிக்கின்றனர். (c. 2017) .டிசம்பர் 2018 மற்றும் டிசம்பர் 2014 இல் முறையே இந்திய விமானப்படையில் 13.09% மற்றும் 8.5%, இந்திய கடற்படையில் 6% மற்றும் 2.8% பெண்கள், இந்திய இராணுவத்தில் 3.80% மற்றும் 3% பெண்கள் பணியாற்றினர்.  

2020 ஆம் ஆண்டு நிலவரப்படி, மூன்று அதிகாரிகளுக்கு, உள்ள மூன்று நட்சத்திர தகுதி உடைய கட்டளையாளர் பதவி வழங்கப்பட்டுள்ளது, அவர்கள் அனைவரும் மருத்துவ சேவையினைச் சேர்ந்தவர்கள். மே 2021 இல், 83 பெண்கள் இந்திய இராணுவத்தில் முதல் முறையாக *ஜவான்களாக* சேர்க்கப்பட்டனர், ஜவான்கள் இராணுவ காவல்துறையில் சேர்க்கப்பட்டனர் .  

## வரலாறு
1888 ஆம் ஆண்டில், பிரித்தானிய ஆட்சியின் போது "இந்திய இராணுவ செவிலியர் சேவை" உருவாக்கப்பட்டபோது இந்திய இராணுவத்தில் பெண்களின் பங்கு தொடங்கியது. மகளிர் துணைப் படை (இந்தியா) மே 1942 இல் உருவாக்கப்பட்டது. நூர் இனாயத் கான், ஜார்ஜ் கிராஸ் (2 ஜனவரி 1914 - 13 செப்டம்பர் 1944), இந்திய மற்றும் அமெரிக்க வம்சாவளியைச் சேர்ந்தவர்,அவரது சேவைக்காக இரண்டாம் உலகப் போரின் பிரித்தானிய கதாநாயகியாகப் புகழ் பெற்றார். நேதாஜி சுபாஷ் சந்திர போஸின் இந்திய தேசிய இராணுவத்தின் கீழ் ஜான்சி ராணிப் படை என்று அழைக்கப்படும் ஒரு பெண்ணின் படைப்பிரிவு இரண்டாம் உலகப் போரின்போது இருந்தது.  

### குறிப்பிடத்தக்க பெண்கள்
ஒரு பெண் அதிகாரி ரஷ்ய வீரர்களுக்கு விளக்கம் அளித்தார்.]]  
2020 ஆம் ஆண்டு நிலவரப்படி, காலாட்படை, இயந்திரமயமாக்கப்பட்ட காலாட்படை, கவசப்படை மற்றும் பீரங்கி போன்ற போர் பிரிவுகளில் பெண்கள் பணியாற்ற அனுமதிக்கப்படவில்லை.  

ஆகஸ்ட் 27, 1976 இல், இராணுவ செவிலியர் சேவை கெர்ட்ரூட் ஆலிஸ் ராம், இந்திய இராணுவத்தில் படைத்துறைப் பணித்தலைவர் அந்தஸ்தைப் பெற்ற முதல் பெண் அதிகாரியானார், மேலும் இந்திய ஆயுதப் படையில் முதல் பெண் அதிகாரி இரண்டு -நட்சத்திர தரநிலை கொண்ட பதிவியில் சேர்ந்த முதல் பெண் அதிகாரி எனும் பெருமை பெற்றார்.ராமிற்கு கொடிக்கப்பல் தளபதியாகளின் பதவி வழங்கப்படதன் மூலம் ஒரு உலக அளாவில் இந்தப் பதவி வழஙப்பட்ட மூன்றாவது பெண் எனும் சாதனை பெற்றார். இதற்கு முன்னால் அமெரிக்கா மற்றும் பிரான்சு ஆகிய நாடுகள் பெண்களுக்கு இந்தப் பதவியினை வழங்கியது.  

1992 ஆம் ஆண்டில், இந்திய இராணுவம் பெண் அதிகாரிகளை மருத்துவமற்ற பணிகளில் சேர்க்கத் தொடங்கியது. 19 ஜனவரி 2007 அன்று, ஐக்கிய நாடுகள் சபை முதன்முதலில் 105 இந்திய பாதுகாப்புப் பெண்களால் அமைக்கப்பட்ட அனைத்து பெண் அமைதிப்படையும் லைபீரியாவிற்கு அனுப்பப்பட்டது. ருச்சி சர்மா இந்திய இராணுவத்தில் முதல் வான்குடை படைவீரர் ஆனார். இவர் 1996 இல் பணியில் சேர்ந்தார்.